Shavkat Mirziyoev Qozog`iston va Qirg`iziston Prezidentlari bilan telefon orqali muloqot qildi

O`zbekiston va Qozog`iston Prezidentlari telefon orqali muloqot qildilar.
Davlat rahbarlari Ramazon hayiti munosabati bilan bir-birlarini samimiy tabriklab, birodar xalqlarimizga tinchlik-osoyishtalik, farovonlik va ravnaq tiladilar.
Ikki tomonlama munosabatlar va mintaqaviy kun tartibining dolzarb masalalari, shuningdek, ikki tomonlama uchrashuvlar va ko`p tomonlama tadbirlar rejasi ko`rib chiqildi.
Shuningdek, O`zbekiston va Qirg`iziston Prezidentlarining telefon orqali muloqoti bo`lib o`tdi.
Prezidentlar Ramazon hayiti munosabati bilan bir-birlarini samimiy qutlab, birodar xalqlarimizga tinchlik, farovonlik va ravnaq tilab, ezgu istaklarini izhor qildilar.
Qirg`iziston-Tojikiston chegarasidagi vaziyatni barqarorlashtirish, shuningdek, Markaziy Osiyo mintaqasida do`stlik, yaxshi qo`shnichilik va sheriklik munosabatlarini mustahkamlash bo`yicha olib borilayotgan ishlar mamnuniyat bilan qayd etildi.